Hvilken type vedligeholdelse kræver en elbil?
En ren elbil består af langt færre dele, som skal vedligeholdes og serviceres. Da den ikke drives af en forbrændingsmotor, skal den hverken have skiftet olie eller oliefilter. Derudover har den heller ingen gearkasse, kobling, tandrem, knastaksel, katalysator, tændrør eller lignende, der kan blive slidt eller gå i stykker. Derfor er vedligeholdelse af en elbil ofte billigere end en benzinbil.